
A talajvízviszonyok kapcsolata a hőmérséklettel, csapadékkal, illetve a vegetációval egy alföldi sziki tölgyes esetében

Az erdei talajvízfelvétel fontos téma, különösen az éghajlatváltozással összefüggésben, mivel az aszályos időszakok egyre gyakoribbá válnak. A magyarországi erdészeti kategorizálás a 2,2 méter alatti talajvizet nem veszi figyelembe többletvízkészletként, de a témához kapcsolódó kutatási eredmények a fák jelentős talajvízfelvételét mutatják jóval mélyebb vízszintről is.
A Tisza mentén az Alföldön történelmileg jellemzőek voltak a keményfás erdők. Ezeket az ökoszisztémákat közvetlenül vagy közvetve a folyók látták el többletvízzel, de mára ezek az erdők többnyire eltűntek az erdőirtás miatt. Az ökoszisztéma többi részének tipikus képviselője a Hortobágy szélén fekvő ohati sziki tölgyes. A 18. századi térképek bizonyítják, hogy ezt a területet az Alföld jelentős részét lecsapoló vízszabályozások előtt folyamatosan erdő borította.
A 2021-2022-es hidrológiai év rendkívüli szárazsága és melege miatt különösen érdekes a vízfelvétel elemzése szempontjából.
2021. 28-án talajvíz kutat rendeztek be, 2021. június 22-én pedig légtelenített nyomásmérőt szereltek fel a talajvízszint figyelésére. A talajvíz idősora erős napi talajvíz-ingadozást mutat, amit a tölgyes talajvízfelvételének a modellezésére használtunk. A kutatás keretében ennek a tölgyesnek a talajvíz párologtatását elemeztük környezeti paraméterek segítségével.
A 2022-es év vegetációs időszakában különösen mélyre süllyedt a talajvízszint, a legmélyebb pontján körülbelül 5 m mélységbe. Jól látható volt, hogy 2,2 m alatt is képes volt az erdő vízfelvételre, igen jelentős mértékben. Viszont egy nagyon fontos eredmény jött ki, miszerint amikor a talajvíztükör 4,7-4,8 m mélységbe süllyedt, akkor az erdő párologtatása igen jelentősen lecsökkent, szinte nulla lett. Ez párosulva az idei aszállyal, igen jelentős veszélyt hordoz az erdő számára.



